De viktigste partiene som stilte til valg i 1990, var de følgende: Partiet for demokratisk sosialisme (PDS, ) var det gamle sosialistpartiet (SED), men hadde skiftet navnet før valget. Den kristeligdemokratiske union (CDU, ) hadde lenge eksistert som et av DDRs blokkpartier uten bånd til navnefetteren i vest. Før valget i 1990 hadde den imidlertid fått sterk valgkampstøtte fra Vest-Tysklands CDU. DDRs sosialdemokratiske parti (SPD, ) hadde i 1946 blitt tvangsforent med kommunistpartiet (KPD) for å danne SED. I 1989 grunnla partiet seg på nytt (først med forkortelsen SDP). I valgkampen ble det støttet fra Vest-Tysklands SPD. Den tyske sosiale union (DSU, ) hadde blitt grunnlagt av kristelige og konservative opposisjonsgrupper i 1990. Partiets uttalte forbilde var den vesttyske (mer korrekt: bayerske) CSU. Fridemokratenes forbund (BFD, ) var et valgsamarbeid mellom flere liberale partier, deriblant det tidligere blokkpartiet LDPD (Tysklands liberaldemokratiske parti, ). BFD fikk støtte fra Vest-Tysklands FDP. Bündnis 90 var et valgforbund dannet av DDRs borgerrettsbevegelser. De tidligere opposisjonsgruppene som gikk sammen i partiet var , og . Tysklands demokratiske bondeparti (DBD, ) var et tidligere blokkparti. DDRs grønne parti (De grønne, ) hadde også sine røtter i ulike regimekritiske bevegelser, men med en sterkere miljøprofil enn f.eks. . Demokratisk oppbrudd (DA, ) var også blitt grunnlagt som opposisjonsgruppe i 1989.